אנדי סמברג

דייוויד אנדרו ג'יי. "אנדי" סמברג (באנגלית: David Andrew J. "Andy" Samberg; נולד ב-18 באוגוסט 1978) הוא שחקן קולנוע וטלוויזיה, קומיקאי, תסריטאי, מפיק ומוזיקאי אמריקאי-יהודי. סמברג היה אחד מחברי הצוות הקבועים בתוכנית המערכונים הפופולרית "סאטרדיי נייט לייב", מ-2005 עד 2012. זכה בשני פרסי גלובוס הזהב על תפקידו הראשי בסדרה "ברוקלין תשע-תשע" שבה שיחק את ג'ייק פרלטה. חבר בהרכב המוזיקלי-קומי לונלי איילנד.

 ביוגרפיה 
סמברג נולד ב-18 באוגוסט 1978. הוא גדל והתחנך בעיר ברקלי שבקליפורניה, ארצות הברית, למרג'ורי "מרגי" (לבית מארו), מורה בבית ספר יסודי וג'ו סמברג, צלם. לסמברג שתי אחיות אשר אחת מהן, ג'ואנה, עלתה לישראל ואף נישאה לישראלי.

בפרק משנת 2019 של התוכנית "למצוא את השורשים שלך" , בהנחיית הנרי לואיס גייטס ג'וניור, גילה סמברג כי אמו מרג'ורי, שאומצה על ידי הורים יהודים, היא בתם הביולוגית של אב איטלקי קתולי בשם סלבטורה מיידה, שהיגר בשנת 1925 ואם פליטה יהודייה-גרמנייה בשם "אלן פיליפסבורן", שהגיעה לארצות הברית בשנת 1938; הם נפגשו בסן פרנסיסקו. אביה המאמץ של אמו אלפרד ג'יי מארו  היה מנכ"ל הקונגרס היהודי האמריקני; באמצעותו, דודנית מדרגה שלישית שלו היא הפוליטיקאית והסנאטורית, תמי בולדווין.

סמברג תיאר את החינוך שלו כ"לא הייתי אומר שאנחנו סופר-דתיים, אבל אנחנו מאוד מחוברים להיבט התרבותי של זה". סמברג מעולם לא חגג בר מצווה. הוא למד בבית הספר היסודי שאבוט עם כוכבת ברוקלין תשע-תשע לעתיד, צ'לסי פרטי.Conan, September 25, 2014 בגיל 5 אמר להוריו שהוא רצה לשנות את שמו ל"אנדי" (Andy).

בשנת 1996 סיים סמברג את לימודיו בתיכון ברקלי שבעיר הולדתו. באותה תקופה החל להתעניין בכתיבה יוצרת והצהיר כי שיעורי הכתיבה "היו אלה ש[הוא] השקיע בהם את כל מאמציו... זה מה שהיה אכפת לו וזה מה שהוא עשה בסופו של דבר".

הוא החל ללמוד באוניברסיטת קליפורניה בסנטה קרוז, שם למד שנתיים. לאחר מכן, עבר לבית הספר לאמנויות על שם טיש באוניברסיטת ניו יורק, והוא בוגר שנת 2000.

 קריירה 
 משחק וקולנוע 
סמברג הופיע במספר רב של סרטי תיאטרון, פרסומות, קליפים והנחה אירועים מיוחדים, כולל טקס פרסי הסרטים והטלוויזיה של MTV בשנת 2009.

בשנת 2007 סמברג כיכב בתור רוד קימבל בסרט הקומדיה "פעלולן לנצח". בשנת 2008 השתתף בדיבוב לאנגלית דמות בסרט האנימציה האמריקאי "קופים בחלל". בשנת 2009 שיחק בסרט הקומדיה "אחי, אני אוהב אותך" לצד ג'ייסון סיגל.

בשנת 2011 שיחק תפקיד משני וקצר בסרט הקומדיה רומנטית המשובח "ידידים פלוס" לצד מילה קוניס.

בשנת 2012 נשא סמברג את נאום יום הכיתה באוניברסיטת הרווארד, והוא כיכב לצד אדם סנדלר בסרט "זה הבן שלי". באותה שנה דיבב בסרט "מפלצת של מלון" כדמות הראשית, ג'ונתן, תפקיד אותו חזר על סרטי ההמשך "מפלצת של מלון 2" ו"מפלצת של מלון 3: יוצאים לחופשה" "מפלצת של מלון 4: הפוך על הפוך". בספטמבר 2012 גילם סמברג את קוקיה בסדרה "Cuckoo"  שהייתה מועמדת לפרס באפט"א;

בשנת 2013 קיבל את התפקיד של הבלש "ג'ייק פראלטה" – בלש משטרה אינפנטילי, אך יחד עם זאת המצליח ביותר בפיצוח תיקים, בקומדיית המצבים המשטרתית "ברוקלין תשע-תשע" של רשת פוקס (לימים NBC), ששודרה לראשונה ב-17 בספטמבר של אותה שנה. תפקיד זה חשף אותו לקהל רחב יותר של מעריצים. סמברג אף זכה בשני פרסי גלובוס הזהב לשחקן הטוב ביותר בסדרת קומדיה או סדרה מוזיקלית על תפקידו כפראלטה.

סמברג הנחה את טקס פרסי האמי לבידור בפריים טיים ה-67 ב-20 בספטמבר 2015. לאחר מכן, הוא הנחה את טקס פרסי גלובוס הזהב ה-76 יחד עם סנדרה או ב-6 בינואר 2019.

 סאטרדיי נייט לייב 
 לונלי איילנד 
בין השנים 1990–2004 הקים ועיצב יחד עם שני חברי הילדות שלו, ג'ורמה טאקונה  ועקיבא שפר  את ההרכב המוזיקלי-קומי (שלימים תהפוך גם לחברה להפקת סרטים וסדרות) "לונלי איילנד", שהתחיל בהעלאת מערכונים ויראלים לאתר המערכונים שלו TheLonelyIsland.com, ומשנת 2005 גם לרשת יוטיוב.

ב-10 בפברואר 2009 יצא לשווקים אלבום הבכורה של סמברג וההרכב המוזיקלי-קומי בראשותו "לונלי איילנד" (האלבום נקרא "Incredibad") שכלל בין היתר להיטים שונים שלהם מ"סאטרדיי נייט לייב" כמו "Jizz in My Pants", "I'm on a Boat", "Like a boss" בנוסף לשירים מקוריים אחרים. האלבום הגיע למקום ה-13 במצעד ה-Billboard 200.

סמברג כיכב בקליפ "No Cities to Love" של סלייטר-קיני יחד עם שחקנים אחרים כמו פרד ארמיסן, אליוט פייג' ונורמן רידוס. ב-16 במאי 2016, סמברג ולונלי איילנד ביצעו את הלהיט שלהם משנת 2009 "I'm on a Boat" עם כלי נגינה בתוכנית האירוח של ג'ימי פאלון, כחלק מקטע חוזר בתוכנית.

 סאטרדיי נייט לייב 
ממוזער|סמברג בטיים 100 בשנת 2010
בספטמבר 2005, לאחר שצבר צפיות רבות וביקורות משבחות על המערכונים שהעלה לרשת (במסגרת לונלי איילנד), הצליח למצוא סוכן ובסופו של דבר להתקבל לתוכנית המערכונים הסאטירית "סאטרדיי נייט לייב" ("SNL") של רשת הטלוויזיה NBC. שם הצטרף סמברג לצוות הקבוע ככותב ושחקן ראשי.

במהלך שנתו הראשונה בתוכנית, הופיע סמברג בעיקר במערכוני וידאו קצרים רבים שלא שודרו בשידור חי, בהם פרודיות רבות על טרנדים ואירועים שקרו באותה עת. סמברג צבר פופולריות רבה בקרב הצופים, בעיקר בזכות וידאו קליפים בהם השתתף:

בספטמבר 2005 של "סאטרדיי נייט לייב".
 ב-17 בדצמבר 2005, כיכב יחד עם כריס פרנל בווידאו קליפ "Lazy Sunday" אשר עסק בשני ראפרים שמעוניינים לראות את הסרט "סיפורי נרניה: האריה, המכשפה וארון הבגדים" (פרודיה על השירים של הביסטי בויז). הסרטון זכה במהרה לפופולריות עצומה באינטרנט וסיפק לסמברג תשומת לב תקשורתית וציבורית רבה.
 ב-16 בדצמבר 2006 כיכב יחד עם ג'סטין טימברלייק בווידאו קליפ "Dick in a Box" (פרודיה על שירי הרית'ם אנד בלוז המיניים של תחילת שנות התשעים). השיר זכה בהמשך להצלחה באתרי הווידאו באינטרנט וזכה בפרס אמי.
 ב-6 בדצמבר 2008 כיכב סמברג בווידאו קליפ לשיר "Jizz in My Pants". השיר זכה להצלחה באינטרנט עם מעל ל-100 מיליון צפיות ב-YouTube.
 בפברואר 2009 השתתף סמברג יחד עם הקבוצה הקומית בה הוא שותף ועם הראפר T-Pain בווידאו קליפ לשיר "I'm on a Boat". הווידאו קליפ זכה לפופולריות עם מעל ל-65 מיליון צפיות ב-YouTube.
 במאי 2009 השתתף סמברג יחד עם ג'סטין טימברלייק בשנית בווידאו קליפ לשיר "Motherlover".
 בשנת 2010 הוציאו, הוא וקבוצתו יחד עם הזמר Akon את הלהיט "I Just Had Sex" שזכה ל-300 מיליון צפיות.

ב-1 ביוני 2012 הודיע דוברו של סמברג כי סמברג עזב את התוכנית.

הוא שב לתוכנית כדי להנחות את פרק הסיום של עונה 39 בשנת 2014 ולהנחות את ספיישל יום השנה ה-40 של Digital Short. מאוחר יותר הוא חזר בעונה 50 כדי לגלם את דאג אמהוף לקראת בחירות 2024, כמו גם לספק כמה סרטוני Short דיגיטליים נוספים.

 עיסוקים נוספים 
בנובמבר 2023 יצא לאור הגיליון הראשון של "Holy Roller", קומיקס שנכתב על ידי סמברג, ריק רמנדר, ג'ו טרוהמן ואוייר על ידי רולנד בושי. זהו סיפור על שחקן באולינג מקצוען שנאלץ לעזוב את עבודת החלומות שלו ולחזור לעיר הולדתו, שעד מהרה הוא מגלה שנכבשה על ידי נאו-נאצים, מה שמוביל אותו להפוך לגיבור-על יהודי חובב כדורי באולינג.

סמברג מנחה את הפודקאסט "The Lonely Island" ו-"Seth Meyers" לצד Schaffer, Taccone ו-Seth Meyers, שדן בסרטונים הקצרים של לונלי איילנד ב-SNL.

 חיים אישיים 
בשנת 2013 נישא לזמרת והמוזיקאית האמריקאית ג'ואנה ניוסם. הוא תיאר את עצמו כ"מעריץ-על" שלה, והם נפגשו באחת ההופעות שלה ב-2006. לאחר חמש שנים של זוגיות, סמברג הציע לה נישואים בפברואר 2013, והם נישאו ב-21 בספטמבר 2013 בביג סור, קליפורניה, כאשר כוכב סאטרדיי נייט לייב, סת' מאיירס, שימש כשושבין של סמברג.

הם הודיעו על לידת בתם ב-8 באוגוסט 2017. ועל לידת בנם, הוכרזה על ידי ג'ורמה טאקונה מלונלי איילנד בפברואר 2023.

במרץ 2014 רכשו סמברג וניוסם את "אחוזת מורקרסט" באזור קניון ביצ'ווד בלוס אנג'לס, קליפורניה, שהייתה קשורה לדמויות היסטוריות שונות: בשנות העשרים היא הייתה בבעלות הוריה של השחקנית מרי אסטור  ; ולפני כן שכר אותה צ'רלי צ'פלין. בני הזוג הם גם הבעלים של בית בווסט וילג' במנהטן.

סמברג, שגדל באיסט ביי, הוא אוהד אוקלנד אתלטיקס וגולדן סטייט ווריורס.

סמברג מחשיב את עצמו כמסורתי.

 פילמוגרפיה 
קולנוע
 שנה סרטתפקיד הערות2007פעלולן לנצח רוד קימבלתפקיד ראשי2008Extreme Movie –שותף לכתיבהקופים בחללהאם השלישידיבובהלילה של ניק ונורההומלסתפקיד משני2009אחי, אני אוהב אותך רובי קלבןתפקיד משניגשם של פלאפלברנט מקהיילדיבוב2010Freaknik: The Musical2011מה המספר שלך?גרי פריתפקיד משניידידים פלוסקווינסי2012זה הבן שליטוד פיטרסון/האן סולו ברגרתפקיד ראשישומרים על השכונהWanker מזדמן #1הופעת קמאוסלסט וג'סי לנצח ג'סי אברמסתפקיד ראשימפלצת של מלוןג'ונתן לוראןדיבוב2013מגודלים 2מעודדת גבריתהופעת קמאוהתנסות חובה ואן קינגתפקיד משנהגשם של פלאפל 2ברנט מקהיילדיבוב2014שכניםטוגה #1הופעת קמאו2015מפלצת של מלון 2ג'ונתן "ג'וני" לוראןדיבובשבעה ימים בגיהנום אהרון ויליאמססרט טלוויזיה מבית HBO; מוקומנטריית טניס; תפקיד ראשי2016פופסטאר קונר "קיד קונר" פריאלמוקומנטריה מוזיקלית; תפקיד ראשיחסידודסג'וניורדיבוב2017טור דה פארם מרטי הס, רוכב אופניים ניגריסרט טלוויזיה מבית HBO; מוקומנטריית אופניים; תפקיד ראשיבריגסבי הדוב ג'יימס פופדיבוב2018מפלצת של מלון 3: יוצאים לחופשהג'וני לוראן2020פאלם ספרינגסניילסתפקיד ראשי2021אמריקה: הסרטבנדיקט ארנולדדיבובמפלצת של מלון: הפוך על הפוךג'ונתן "ג'וני" לורן2022צ'יפ ודייל: יחידת הצלהדייל2023ספיידרמן: ברחבי ממדי העכבישבן ריילי / סקרלט ספיידרדיבוב מבעד לעדשהדייוויד שרמן 2024 אף פעם לא לבד עצמו2025 רוז נגד רוזבארי2025זוטרופוליס 2פוברט לינקסלידיבובTBA42.6 Years

טלוויזיה
 שנה שם הסדרה תפקיד הערות2003–2004The 'Bu אהרון הופיע בתפקיד אורח ב-8 פרקים. גם ככותב.2004Channel 101הופיע בתפקיד אורח בפרק הפיילוט2005Premium Blend עצמופרק: "8.4"משפחה בהפרעהמנהל במההופיע בתפקיד אורח בפרק "Righteous Brothers"House of Cosbys Cosby Team TriOsby (דיבוב)הופיע בתפקיד אורח בשני פרקים2005–2012סאטרדיי נייט לייבדמויות שונות חבר צוות קבוע במשך 8 עונות. 139 פרקים; גם כותב.2008 Human Giant ג'ונתן הופיע בתפקיד אורח ב-4 פרקים2009פרסי הסרטים והטלוויזיה של MTV ל-2009עצמו (מנחה)ספיישל טלוויזיוני2009–2011אבא אמריקאיריקי הרפטור / האנטי-כריסט (דיבוב) פרק: "Rapture's Delight"2010Freaknik: The Musical צ'אד (דיבוב)סרט טלוויזיה התוכנית של שרה סילברמן (אנ')טרוי בולטינבורד הופיע בתפקיד אורח בפרק "Smellin' of Troy"מחלקת גנים ונוףקרל לורתנרהופיע בתפקיד אורח בפרק "Park Safety"2011, 2017הרפתקאות פין וג'ייקParty Pat, Bear, Rap Bear (דיבוב)הופיע בתפקיד בשלושה פרקים2012פורטלנדיהאנדיהופיע בתפקיד אורח בפרק "Mixology"רוק 30עצמוהופיע בתפקיד אורח בפרק "The Ballad of Kenneth Parcell"בובספוג מכנסמרובעקולונל קרפר (דיבוב)הופיע בתפקיד אורח בפרק 2012–2016Comedy Bang! Bang! עצמו5 פרקים2012—2014קוקו עצמותפקיד ראשי (עונה 1); תפקיד אורח (עונה 2): 7 פרקים2013דייל "Cuckoo" אשבריק7 פרקיםפרס אינדפנדנט ספיריטעצמו (מנחה)ספיישל טלוויזיונידמויות שונות (דיבוב)3 פרקיםComedy Central Roast of James Franco עצמו (משתתף)ספיישל טלוויזיוני2013–2021ברוקלין תשע-תשעג'ייק פרלטהתפקיד ראשי; 153 פרקים, גם מפיק. זכה בפרס גלובוס הזהב על תפקידו בסדרה.2014סאטרדיי נייט לייבעצמו (מנחה)הופיע בתפקיד אורח בפרק "Andy Samberg/St. Vincent"2015המופע של אריק אנדרהאריק אנדרהפרק: "Pauly D & Rick Springfield"מייג'ור לייזרד"ר נרד / ד"ר באס דרופ (דיבוב)דיבוב. 2 פרקים.7 Days in Hell אהרון ויליאמססרט טלוויזיה; גם מפיק בפועלטקס פרס אמי לבידור בפריים טיים ה-67עצמו (מנחה)ספיישל טלוויזיוני2016Party Over Here —יוצר ומפיק בפועלהבחורה החדשהג'ייק פרלטהפרק: "Homecoming"2017Michael Bolton's Big, Sexy Valentine's Day Specialקני ג'יספיישל טלוויזיוניMaster of None ניקולס קייג' (דיבוב)פרק: "New York, I Love You"Tour de Pharmacy מארטי האססרט טלוויזיה; גם מפיק בפועלLady Dynamite עצמו2 פרקים2018Alone Together —מפיק בפועלההמבורגרים של בובברט (דיבוב)פרק: "Sleeping with the Frenemy"2019טקס פרסי גלובוס הזהב ה-76עצמו (מנחה משותף)ספיישל טלוויזיוניPEN15 —מפיק בפועלדי, שיגעת: תוכנית המערכונים של טים רובינסוןהופיע בתפקיד אורח בפרק "We Used to Watch This at My Old Work". בנוסף שימש כמפיק בפועל.The Unauthorized Bash Brothers Experience חוזה קנסקוספיישל טלוויזיוני; גם מפיק בפועלהקריסטל האפל: עידן המרדההֶרֶטִיק (skekGra) (דיבוב)4 פרקיםThe Lonely Island: עולים על המגרשספיישל של נטפליקס2020Mapleworth Murders בראן מקבילן2 פרקיםKal Penn Approves This Message עצמו (אורח)פרק: "Kal Penn Approves Voting"2020 –2022אמת או חובהעצמו (דיבוב)3 פרקים2021Baking It עצמו (מארח)6 פרקים2022הבנים מציגים: שטניגארי (איש הקבלה) (דיבוב)גארי; מדבב ותסריטאי2023מליגן דייבדיבוב; פרק: "The Easter Egg Hunt"2023–הווהDigman!ריפ גידמןסדרת טלוויזיה מונפשת של קומדי סנטרל

 פרסים 
לאורך השנים, אנדי סמברג זכה להכרה רחבה בתעשיית הבידור, בעיקר על הישגיו בקומדיה ובטלוויזיה. בשנת 2007, הוא זכה בפרס אמי בקטגוריית "השיר המקורי הטוב ביותר" עבור השיר "Dick In A Box" מתוכנית Saturday Night Live. הוא המשיך לקבל מועמדויות לפרס אמי על שירים נוספים כמו Motherlover" (2009)", "Shy Ronnie" (2010), "I Just Had Sex", "Jack Sparrow", ו-"3-Way (The Golden Rule)" (2011).

בז'אנר הקומדיה, סמברג היה מועמד לפרסים רבים, בהם פרסי Teen Choice ו-People’s Choice, וזכה בפרס גלובוס הזהב בשנת 2014 עבור השחקן הטוב ביותר בסדרה קומית על תפקידו בברוקלין 99. באותה שנה, הוא גם זכה בפרס הקומדיה האמריקאי לשחקן הקומי הטוב ביותר בטלוויזיה.

בהמשך הקריירה שלו, סמברג קיבל מועמדויות נוספות, כולל לפרס גילדת שחקני המסך (2015), ולפרסי אמי על כתיבה מיוחדת לתוכנית המיוחדת לציון 40 שנה ל-Saturday Night Live (2015). בשנת 2021, הוא זכה בפרס Critics’ Choice Super Award על תפקידו בסרט Palm Springs והיה מועמד לגלובוס הזהב, פרס לווין ופרסי בחירת המבקרים.

בשנים האחרונות, הוא המשיך להיות מועמד לפרסים נוספים, כולל על עבודתו בפרויקטים כמו PEN15, The Boys Presents: Diabolical ו-Chip 'n Dale: Rescue Rangers. באופן כללי, הקריירה של סמברג רצופה בהכרה מקצועית, עם שילוב של הצלחה בטלוויזיה, קולנוע ומוזיקה קומית.

קישורים חיצוניים





הערות שוליים

קטגוריה:אמריקאים ילידי קליפורניה
קטגוריה:שחקני קולנוע וטלוויזיה יהודים אמריקאים
קטגוריה:קומיקאים יהודים אמריקאים
קטגוריה:סטנדאפיסטים יהודים אמריקאים
קטגוריה:סאטרדיי נייט לייב
קטגוריה:זוכי אמי בפריים טיים: מוזיקה ומילים מקוריות
קטגוריה:זוכי פרס גלובוס הזהב: טלוויזיה: שחקן בתוכנית מוזיקלית או קומית
קטגוריה:בוגרי בית הספר לאמנויות על שם טיש באוניברסיטת ניו יורק
קטגוריה:אמריקאים ממוצא איטלקי
קטגוריה:חקיינים אמריקאים
קטגוריה:חקיינים יהודים
קטגוריה:אמריקאים שנולדו ב-1978